b'\n_START_ARTICLE_\nNiko Vainio\n_START_SECTION_\nPerhe\n_START_PARAGRAPH_\nSarjassa Niko on Jenni Vainion ja Toni Veijalaisen ainoa lapsi. H\xc3\xa4n syntyi saksalaisessa vankilassa, jossa h\xc3\xa4nen \xc3\xa4itins\xc3\xa4 Jenni, Tonin lavastamana k\xc3\xa4rsi rangaistusta sekaantumisestaan h\xc3\xa4m\xc3\xa4riin bisneksiin. Oli my\xc3\xb6s syyt\xc3\xa4 ep\xc3\xa4ill\xc3\xa4, ett\xc3\xa4 Nikon is\xc3\xa4 olisi Aki Nikkinen, koska Jenni oli suhteessa Akin kanssa ennen kuin joutui vankilaan ja huomasi olevansa raskaana. Jenni itse my\xc3\xb6s salaa toivoi Akin olevan Nikon is\xc3\xa4 ja v\xc3\xa4ittikin asian olevan niin siskolleen Katjalle. Nikon syntym\xc3\xa4ajasta kuitenkin paljastui, ett\xc3\xa4 lapsi on Tonin. Vapauduttuaan Jenni ja Niko muuttivat takaisin Pihlajakadulle. Toni ei ehtinyt olla kauan osana poikansa el\xc3\xa4m\xc3\xa4\xc3\xa4, koska h\xc3\xa4net hukutettiin avantoon velkojen takia. My\xc3\xb6hemmin Jennin ja Ami Vainion alettua seurustella ja menty\xc3\xa4 naimisiin Ami halusi adoptoida Nikon, jotta h\xc3\xa4n voisi olla oikea is\xc3\xa4 pojalle. Kun Niko kuuli Jennin kuolemasta, h\xc3\xa4n saapui Lemp\xc3\xa4\xc3\xa4l\xc3\xa4n hautausmaalle hyv\xc3\xa4stelem\xc3\xa4\xc3\xa4n Jennin.\n_START_SECTION_\nLapsuus\n_START_PARAGRAPH_\nPienen\xc3\xa4 lapsena Nikon juonikuviot liittyiv\xc3\xa4t l\xc3\xa4hinn\xc3\xa4 h\xc3\xa4nen vanhempiensa juonikuvioihin, kuten siihen, ett\xc3\xa4 Jennin oli vaikea l\xc3\xb6yt\xc3\xa4\xc3\xa4 vauva-Nikolle hoitopaikkaa. Nikolle merkitt\xc3\xa4vi\xc3\xa4 juonenk\xc3\xa4\xc3\xa4nteit\xc3\xa4 olivat kev\xc3\xa4\xc3\xa4n 2005 p\xc3\xa4\xc3\xa4t\xc3\xb6sjaksossa tapahtunut ampuminen Kivirannoilla, kun Nikon hyv\xc3\xa4 yst\xc3\xa4v\xc3\xa4 Oona ampui Jenni\xc3\xa4 jalkaan, mik\xc3\xa4 j\xc3\xa4rkytti Nikoa. My\xc3\xb6s Oonan tippuminen hissikuiluun oli Nikon el\xc3\xa4m\xc3\xa4ss\xc3\xa4 merkitt\xc3\xa4v\xc3\xa4 juonenk\xc3\xa4\xc3\xa4nne.\n_START_SECTION_\nTeini-ik\xc3\xa4\n_START_PARAGRAPH_\nNiko ja Oona viettiv\xc3\xa4t pari viikkoa Tampereella, mutta kasvoivat sill\xc3\xa4 reissulla muutaman vuoden ja palasivat teini-ik\xc3\xa4isin\xc3\xa4. H\xc3\xa4n oli juuri aloittanut yl\xc3\xa4asteen, ollen samalla luokalla muutaman naapurinsa ja Oonan kanssa._NEWLINE_Niko harrasti p\xc3\xa4\xc3\xa4asiassa uintia, jossa h\xc3\xa4nell\xc3\xa4 oli oma valmentaja. Harjoitusten uuvuttama Niko oli l\xc3\xa4hell\xc3\xa4 hukkua uimaharjoituksissaan, mink\xc3\xa4 vuoksi Niko joutui koulukiusaajien uhriksi. Nikon p\xc3\xa4\xc3\xa4t\xc3\xa4 uitettiin WC-p\xc3\xb6nt\xc3\xb6ss\xc3\xa4 ja h\xc3\xa4nen vaatteitaan yritettiin v\xc3\xa4kisin repi\xc3\xa4 pois p\xc3\xa4\xc3\xa4lt\xc3\xa4. Oona yritti turhaan puolustaa Nikoa. Yritykset kertoa kiusaamisesta v\xc3\xa4linpit\xc3\xa4m\xc3\xa4tt\xc3\xb6m\xc3\xa4lle luokanvalvoja Alpo Lassilalle eiv\xc3\xa4t tuottaneet tulosta, mink\xc3\xa4 vuoksi Oona p\xc3\xa4\xc3\xa4tti Jennin avustuksella kertoa kiusaamisesta rehtorille. Rehtori sai kiusaamisen loppumaan, mink\xc3\xa4 seurauksena kiusaajat siirrettiin eri kouluun ja Lassila erotettiin virastaan. Nikon suurin intohimo teini-i\xc3\xa4ss\xc3\xa4 oli matematiikka, jota h\xc3\xa4n opiskeli ahkerasti. H\xc3\xa4n k\xc3\xa4vi jo yl\xc3\xa4asteik\xc3\xa4isen\xc3\xa4 kuuntelemassa luentoja yliopistolla. Niko poistui sarjasta kev\xc3\xa4\xc3\xa4ll\xc3\xa4 2008, kun h\xc3\xa4n siirtyi opiskelemaan Valkeakoskelle, P\xc3\xa4iv\xc3\xb6l\xc3\xa4n opiston matematiikkalukioon._NEWLINE_Aikuistunut Niko palasi sarjaan marraskuussa 2009. Niko yst\xc3\xa4vystyi entisen kiusaajansa Joonatan Sievisen kanssa. Selvisi, ett\xc3\xa4 matematiikka ei kiinnostanutkaan h\xc3\xa4nt\xc3\xa4. Sen sijaan h\xc3\xa4n oli kiinnostunut koripallosta. H\xc3\xa4n perusti muun muassa koripallokerhon, johon kuuluivat Miika, Ossi, Joonatan, Heidi, Tuukka, Peppi, Heli, Sampo ja Noa. H\xc3\xa4n iski silm\xc3\xa4ns\xc3\xa4 naapurin uuteen tuttavuuteen Peppi Puolakkaan. My\xc3\xb6hemmin Niko ja Peppi alkoivat seurustella, mutta suhdetta koetteli Pepin mustasukkaisuus ja vaikeus luottaa Nikoon, mitk\xc3\xa4 p\xc3\xa4\xc3\xa4osin johtuvat Nikon seksisuhteesta reilusti vanhempaan Katariina M\xc3\xa4kel\xc3\xa4\xc3\xa4n. Pian Niko ja Peppi erosivat.\n_START_SECTION_\nJoutuminen siepatuksi\n_START_PARAGRAPH_\nKev\xc3\xa4\xc3\xa4n 2011 p\xc3\xa4\xc3\xa4t\xc3\xb6sjaksossa Miika M\xc3\xa4kel\xc3\xa4 sieppasi Katariinan. Huolestunut Niko ryhtyi etsim\xc3\xa4\xc3\xa4n Katariinaa. Vainiot kohtasivat Miikan, joka esitti palanneensa Suomeen etsim\xc3\xa4\xc3\xa4n Katariinaa. Niko sai selville, ett\xc3\xa4 Miika oli Katariinan sieppauksen takana. Miika lukitsi Nikon samaan h\xc3\xa4kkiin Katariinan kanssa. Useita p\xc3\xa4ivi\xc3\xa4 samassa h\xc3\xa4kiss\xc3\xa4 aikaa viett\xc3\xa4neiden Nikon ja Katariinan v\xc3\xa4lit j\xc3\xa4lleen l\xc3\xa4mpeniv\xc3\xa4t ja he p\xc3\xa4\xc3\xa4tyiv\xc3\xa4t harrastamaan seksi\xc3\xa4. Harhautukseksi Miika kirjoitutti Nikolla sanelemansa viestin, jonka mukaan Niko olisi l\xc3\xa4htenyt Katariinan kanssa lemmenlomalle. Miikan huomaamatta Niko kirjoitti paperille mandariininmehulla salaviestin \xc3\xa4idilleen. Miika toimitti viestin salaa Jennille, joka h\xc3\xa4mmentyi saamastaan viestist\xc3\xa4. Jenni sai s\xc3\xa4hk\xc3\xb6postiinsa Miikan salaa kehittelem\xc3\xa4n kuvan Nikosta ja Katariinasta, jotka olivat yhdess\xc3\xa4 palmun alla. My\xc3\xb6s Severi Sievinen n\xc3\xa4ki kuvan Jennin s\xc3\xa4hk\xc3\xb6postissa. Miika ja Jenni h\xc3\xa4mmentyiv\xc3\xa4t, kun Miikan puhelimen k\xc3\xa4siins\xc3\xa4 saanut Severi v\xc3\xa4itti n\xc3\xa4hneens\xc3\xa4 saman kuvan my\xc3\xb6s Miikan puhelimessa._NEWLINE_Jennin ep\xc3\xa4ilykset her\xc3\xa4siv\xc3\xa4t kuvan my\xc3\xb6t\xc3\xa4, mutta Miika sai Jennin uskomaan, ett\xc3\xa4 Niko ja Katariina todella olivat ulkomailla. Jennin silitt\xc3\xa4ess\xc3\xa4 ty\xc3\xb6asuaan h\xc3\xa4n l\xc3\xb6ysi sen taskuun unohtamansa kirjeen. Silitysrauta oli tuonut esiin Nikon salaviestin, jossa luki \xe2\x80\x9dMiika\xe2\x80\x9d. Jenni n\xc3\xa4ytti kirjeen Antti Polvij\xc3\xa4rvelle. Heille selvisi, kuka Nikon ja Katariinan katoamisen takana todella oli. Miika otti Katariinan mukaansa ja j\xc3\xa4tti Nikon h\xc3\xa4kkiin, jonka oveen h\xc3\xa4n asensi pommin. _NEWLINE_Jenni ja Antti l\xc3\xb6ysiv\xc3\xa4t h\xc3\xa4kkiin sidotun Nikon ja h\xc3\xa4kin ovessa tikitt\xc3\xa4v\xc3\xa4n pommin. Antti ep\xc3\xa4onnistui pommin purkamisessa. Kyseess\xc3\xa4 oli kuitenkin valepommi, jolla Miika hankki itselleen lis\xc3\xa4\xc3\xa4 aikaa pakomatkaansa. Miika aikoi paeta ulkomaille moottoriveneell\xc3\xa4 Katariina mukanaan, mutta laiturilla Katariina p\xc3\xa4\xc3\xa4si irti k\xc3\xb6ysist\xc3\xa4\xc3\xa4n ja t\xc3\xb6n\xc3\xa4isi Miikaa, joka sai iskun p\xc3\xa4\xc3\xa4h\xc3\xa4ns\xc3\xa4 ja horjahti mereen. Katariina pelasti Miikan hukkumiselta. Miika p\xc3\xa4\xc3\xa4tyi vankilaan tekojensa seurauksena. _NEWLINE_Ennen kidnappausta Antti oli kosimassa Katariinaa. Tapauksen j\xc3\xa4lkeen Antti p\xc3\xa4\xc3\xa4tti kysy\xc3\xa4 asiaa uudestaan Katariinalta. Katariina kuitenkin kielt\xc3\xa4ytyi, sill\xc3\xa4 oli h\xc3\xa4kiss\xc3\xa4 ollessaan ymm\xc3\xa4rt\xc3\xa4nyt rakastavansa Nikoa. Katariina ja Niko alkoivat seurustella julkisesti, mik\xc3\xa4 Jennin oli  kuitenkin vaikea sulattaa.\n_START_SECTION_\nL\xc3\xa4ht\xc3\xb6 Helsingist\xc3\xa4\n_START_PARAGRAPH_\nKatariina kielt\xc3\xa4ytyi muuttamisesta yhteen Nikon kanssa. Niko kuuli Jenni ja Katariinan keskustelevan Nikon ja Katariinan suhteesta. Niko k\xc3\xa4sitti Katariinan olevan eritt\xc3\xa4in ep\xc3\xa4varma suhteen tulevaisuudesta. Niko pettyi, pakkasi tavaransa ja muutti Ouluun._NEWLINE_Kun Nikon \xc3\xa4iti Jenni Vainio kuoli Kuulan perhett\xc3\xa4 vainonneen Heiskasen ammuttua t\xc3\xa4t\xc3\xa4, Katja kertoi hyv\xc3\xa4stelless\xc3\xa4\xc3\xa4n Jenni\xc3\xa4 Pihlajakatulaisten pit\xc3\xa4m\xc3\xa4ss\xc3\xa4 muistotilaisuudessa, ett\xc3\xa4 ulkomailla asuva Niko saapuu Jennin kotipaikkakunnalla Lemp\xc3\xa4\xc3\xa4l\xc3\xa4ss\xc3\xa4 pidett\xc3\xa4viin varsinaisiin hautajaisiin. Ruudussa Nikoa ei kuitenkaan n\xc3\xa4hty.\n_START_SECTION_\nPaluu Helsinkiin\n_START_PARAGRAPH_\nKatariinan kanssa seurusteleva Jiri uskoi suhteensa olevan vakaalla pohjalla, toisin kuin silloin, kun Katariina seurusteli Nikon kanssa. Jiri kuuli Nikon olevan tulossa k\xc3\xa4ym\xc3\xa4\xc3\xa4n Helsinkiin, mutta h\xc3\xa4nt\xc3\xa4 harmitti, kun ei ollut kertonut t\xc3\xa4lle seurustelevansa Katariinan kanssa, mutta Joonatan arveli Nikolla olleen Oulussa opiskellessaan lukuisia naisia. Jiri p\xc3\xa4\xc3\xa4tti soittaa Nikolle ja n\xc3\xa4hd\xc3\xa4 vanhaa yst\xc3\xa4v\xc3\xa4\xc3\xa4ns\xc3\xa4. He tapasivat kaupungilla ja Niko kertoi tulleensa hoitamaan edesmenneen \xc3\xa4itins\xc3\xa4 asioita. Jiri esitteli Nikolle kahvilaansa, jossa Niko kertoi miettineens\xc3\xa4, mik\xc3\xa4 h\xc3\xa4nelle on el\xc3\xa4m\xc3\xa4ss\xc3\xa4 ollut t\xc3\xa4rkeint\xc3\xa4 paljastaen samalla toisen syyn, miksi h\xc3\xa4n tuli Helsinkiin: h\xc3\xa4n halusi palata Katariinan kanssa yhteen. H\xc3\xa4n ei kuitenkaan saanut Katariinaa takaisin ja p\xc3\xa4\xc3\xa4tti l\xc3\xa4hte\xc3\xa4 takaisin Ouluun.'